Έι Τζέι Σλότερ

Ο Άντονι Ντάρελ «Έι Τζέι» Σλότερ (αγγλικά: Anthony Darrell "AJ" Slaughter,) (3 Αυγούστου 1987, Κεντάκι) είναι Αμερικανός-Πολωνός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ για τη Γκραν Κανάρια.

Επαγγελματική σταδιοδρομία 
Αφού δεν επιλέχθηκε στο NBA Ντραφτ του 2010, ο Σλότερ έπαιξε με τους Ντιτρόιτ Πίστονς στο Σάμερ Λιγκ του ΝΒΑ. 

Στις 26 Ιουλίου 2010, υπέγραψε μονοετή συμβόλαιο με την Παλακανέστρο Μπιέλα τους Πρωταθλήματος Ιταλίας. 

Για τη σεζόν 2011-12, μετακόμισε στο Βέλγιο και υπέγραψε με τη Μπέλφιους Μονς-Ενό. 

Τον Ιούλιο του 2012, υπέγραψε με τη Σολέ Μπασκέτ της LNB Pro A. 

Τον Ιούνιο του 2013, υπέγραψε μονοετή συμβόλαιο με, την επίσης γαλλική, Ελάν Σαλόν. 

Στις 16 Ιουλίου 2014, υπέγραψε διετές συμβόλαιο με τον Παναθηναϊκό.  Στις 5 Απριλίου 2015 κατέκτησε το Κύπελλο Ελλάδας με τους πράσινους. Στις 30 Ιουνίου 2015, τερματίστηκε επισήμως το συμβόλαιο του με την ομάδα. 

Στις 16 Ιουλίου 2015, υπέγραψε με την τουρκική Μπάνβιτ. 

Στις 15 Αυγούστου 2016, υπέγραψε με τη γαλλική Στρασμπούρ για τη σεζόν 2016-17. 

Στις 8 Ιουλίου 2017, υπέγραψε διετές συμβόλαιο με τη γαλλική ΑΣΒΕΛ Λυών-Βιλερμπάν. 

Την 1η Ιουλίου 2019, υπέγραψε διετές συμβόλαιο με την ισπανική Ρεάλ Μπέτις. Στο ισπανικό πρωτάθλημα είχε 13,3 πόντους, 2,1 ριμπάουντ και 2 ασίστ. 

Στις 12 Ιουλίου 2020, ανακοινώθηκε από την Γκραν Κανάρια, ωστόσο η μεταγραφή ακυρώθηκε εξαιτίας ενός προβλήματος υγείας που αντιμετώπιζε ο αθλητής και τον άφησε εκτός ως το τέλος Σεπτεμβρίου. Τελικά στις 10 Νοεμβρίου η ισπανική ομάδα ανακοίνωσε εκ νέου την απόκτηση του Σλότερ. Στις 27 Φεβρουαρίου 2021, ανανέωσε το συμβόλαιο του με την ομάδα.

Εθνική ομάδα 

Τον Ιούνιο του 2015, ο Σλότερ έγινε Πολωνός πολίτης, προκειμένου να μπορέσει να παίξει στην Εθνική Πολωνίας στο Ευρωμπάσκετ 2015. Έπαιξε επίσης με την Πολωνία στο Ευρωμπάσκετ 2017 και στο Παγκόσμιο Κύπελλο του 2019 στην Κίνα στο οποίο η χώρα πήρε την όγδοη θέση, καθώς και στο Ευρωμπάσκετ 2022.

Τίτλοι-Διακρίσεις

Συλλογικοί

Παναθηναϊκός 

 Κύπελλο Ελλάδας: (2015)

ΑΣΒΕΛ Βιλερμπάν 

 Πρωτάθλημα Γαλλίας: (2019)
 Κύπελλο Γαλλίας: (2019)

Ατομικοί 

 Γαλλικό All Star Game: (2014)

Προσωπική ζωή 
Ο πατέρας του, Άντονι «Τόνι» Σλότερ, έπαιξε μπάσκετ για τους Μάρεϊ Στέιτ Ρέισερς από το 1980 έως το 1981. Οι δύο αδελφές του, Τόνι και Ανοτινίτα, έπαιξαν επίσης κολεγιακή καλαθοσφαίριση στους Λούισβιλ Κάρντιναλς.

Παραπομπές

Εξωτερικοί σύνδεσμοι 
 Προφίλ  στο fiba.com 
 Προφίλ στο euroleague.net 

Αμερικανοί καλαθοσφαιριστές
Πολωνοί καλαθοσφαιριστές
Σούτινγκ γκαρντ
Πολιτογραφημένοι πολίτες της Πολωνίας
Καλαθοσφαιριστές Εθνικής Πολωνίας
Καλαθοσφαιριστές Ευρωμπάσκετ 2015
Καλαθοσφαιριστές Ευρωμπάσκετ 2017
Καλαθοσφαιριστές Παγκοσμίου Κυπέλλου 2019
Καλαθοσφαιριστές Ευρωμπάσκετ 2022
Καλαθοσφαιριστές Παλλακανέστρο Μπιέλλα
Καλαθοσφαιριστές Λέγκα Μπάσκετ Σέριε Α
Καλαθοσφαιριστές Μπέλφιους Μονς-Ενό
Καλαθοσφαιριστές Σολέ Μπασκέτ
Καλαθοσφαιριστές Πρωταθλήματος Γαλλίας
Καλαθοσφαιριστές Ελάν Σαλόν
Καλαθοσφαιριστές ΠΑΟ
Καλαθοσφαιριστές Α1 Εθνικής Ελλάδας
Ξένοι καλαθοσφαιριστές στην Ελλάδα
Καλαθοσφαιριστές Μπαντιρμά Μ.Ι.Κ.
Καλαθοσφαιριστές Πρωταθλήματος Τουρκίας
Καλαθοσφαιριστές Στρασμπούρ Ίλκιρχ-Γκράφενσταντεν Μπασκέτ
Καλαθοσφαιριστές ΑΣΒΕΛ Βιλερμπάν
Καλαθοσφαιριστές Ρεάλ Μπέτις Μπαλονθέτο
Καλαθοσφαιριστές Πρωταθλήματος Ισπανίας
Καλαθοσφαιριστές Γκραν Κανάρια